Maarja on tõstetud otse kaaslunastajaks Kristuse kõrval: «Jeesus-Lunastaja emana sai Maarja inimsoo kaaslunastajaks ja Püha Vaimu Mõrsjana võtab ta osa kõikide armude jagamisest.» Maarja seisab jumalikuna ka Isa kõrval: «Talle võlgneme oma olemasolu, oma ristimise, oma pöördumise, oma kutsumuse ja kõik, absoluutselt kõik armud.»  Maarja käitub nagu Lutheri kirjelduses Jumal: «Isegi koostöö armuga on arm. Ilma Jumala armuta ei saa me midagi teha. Kõikide Armude Vahendaja on Immaculata.» Ta teotseb «meiega  koos, meie sees ... Ja kõik meie head teod ... on rohkem tema armude vili ... kui meie enda tahte ja tegevuse tulemus.»